Digmaan sa kalakalan

Ang digmaan sa kalakalan ay isang tunggaliang pang-ekonomiya na kadalasang bunga ng matinding proteksiyonismo, kung saan ang mga estado ay nagtataas o nagpapatupad ng mga taripa o iba pang mga hadlang sa kalakalan laban sa isa't isa bilang bahagi ng kanilang mga patakarang pangkomersiyo, bilang tugon sa mga kahalintulad na hakbang na ipinatupad ng kabilang panig. Kung ang mga taripa lamang ang ginagamit na mekanismo, ang ganitong mga tunggalian ay tinatawag na digmaan sa adwana, digmaan sa bayad-daan, o digmaan sa taripa; bilang ganti, maaaring magtaas din ng taripa ang kabilang estado. Nagkakaroon lamang ng digmaan sa kalakalan kung ang kompetitibong proteksiyon sa pagitan ng mga estado ay magkatulad ang anyo, at hindi ito itinuturing na wasto sa kaso ng paglalaglag ng presyo ng mga iniluluwas. Nagiging sanhi ang mas mataas na antas ng proteksyon ng paglapit ng komposisyon ng produksyon ng dalawang bansa sa kanilang autarkikong posisyon. Ang maliliit na hindi pagkakasundo sa kalakalan ay karaniwang tinatawag na mga alitan sa kalakalan kapag ang metapora ng ‘digmaan’ ay itinuturing na isang hiperbolikong paglalarawan.

 Mga sanggunian 

Kategorya:Ekonomiya ng daigdig